Ako vyčistiť notebook?
Údržba notebooku by mala byť bežnou záležitosťou. Udržiavať softvér je jedna vec, no mechanické čistenie je rovnako dôležité pre „zdravie“ zariadenia. Najväčším nepriateľom sú prachové častice, ktoré pri hrubšom nánose môžu spôsobovať prehrievanie jednotlivých komponentov. Je prirodzené, že najviac prachu sa do notebooku dostáva cez chladič (ventilátory), kde musia byť umiestnené výduchy. Čistením chránite zariadenie nielen pred prehrievaním, ale znižujete aj jeho hlučnosť a predchádzate tak ďalšiemu poškodeniu ventilátora či ďalších súčiastok. Optimálne je zveriť čistenie notebooku do rúk odborného servisu. Ak sa chcete do čistenia pustiť sami, rátajte s demontážou niekoľkých častí, ak sa na takýto postup necítite, radšej neriskujte poškodenie plastov alebo súčiastok. Ak sa odhodláte, používajte na čistenie sprej so stlačeným vzduchom, jemný štetec, prípadne pinzetu. Komplikovanejšie je samotná demontáž a montáž, čistenie samotné nie je vôbec náročné. Rátajte však s 2-3 hodinami hrubého času.
Pripojenie notebooku k televízii alebo monitoru cez HDMI je veľmi jednoduchou záležitosťou. Jediné, čo k tomu potrebujete je, aby váš televízor disponoval HDMI vstupom. Ten musí mať aj prenosný počítač. Následne fyzicky obe zariadenia prepojíte a v nastaveniach televízora zvolíte ako zdroj HDMI. Existujú aj ďalšie možnosti prepojenia, napríklad cez WiFi sieť alebo Google Chromecast.